नई दिल्ली/प्रतिमा त्रिपाठी। केरल की सियासत इन दिनों गरमा गई हुई है यही वजह है कि बीजेपी ने भी वहां की सत्ता पर कब्जा करने के लिए तैयारी शुरू कर दी है। इसके तहत पार्टी राष्ट्रीय अध्यक्ष अमित शाह ने आज जनरक्षा यात्रा की शुरूआत की लेकिन शाह की ये रणनीति सिर्फ दक्षिण भारत के लिए ही नहीं बल्कि उत्तर भारत में भी अपना दबदबा बनाए रखने के लिए है।

रेप कैपिटल में केवल महिलाएं ही नहीं बल्कि ये लोग भी हो रहे भयावह Crime के शिकार

ये तो जग जाहिर है कि शाह पार्टी को मजबूत करने में कोई कसर नहीं छोड़ना चाहते है फिर वो दक्षिण भारत हो या उत्तर भारत हो। हालांकि शाह की रणनीति कहती है कि 2014 के लोकसभा चुनाव में उत्तर प्रदेश में पार्टी को 71 सीटें मिली थीं जो जरूरी नहीं की 2019 में चुनाव में भी हासिल हो। ऐसे में उत्तर भारत से होने वाले नुकसान की भरपाई दक्षिण से की जा सकती है।

बता दें कि तमिलनाडु, कर्नाटक, पुडुचेरी, आंध्र प्रदेश, तेलंगाना और केरल में कुल 150 सीटें हैं इनमें से अगर बीजेपी 20-25 सीटें भी जीत लेती है तो उत्तर भारत में होने वाले नुकसान को काफी हद तक भरा जा सकता है। गौरतलब है कि उत्तर भारत में बीजेपी का चुनावी प्रदर्शन जबरदस्त रहा है वहीं पूर्व भारत के भी कई राज्यों में पार्टी की सरकार है।

जज्बे को सलाम- गरीब बच्चों को पढ़ा रही है ये बैंक मैनेजर

अगर बात करें तमिलनाडु की तो वहां बीजेपी और AIADMK के बीच लोकसभा चुनाव में गठबंधन होना लगभग तय माना जा रहा है। वहीं आंध्रप्रदेश और तेलंगाना में बीजेपी के पास टीडीपी जैसी मजबूत सहयोगी है। अब रही बात कर्नाटक की तो वहां पार्टी के पास येदियुरप्पा जैसा बड़ा चेहरा और बीजेपी वहां की सत्ता भी संभाल चुकी है। ऐसे में पार्टी के पास महज दो राज्य पुडुचेरी और केरल ही बचते हैं जहां खुद को मजबूत करने की बहुत जरूरत है।

शाह की 2014 से लेकर अब तक की चुनावी रणनीति पर अगर शक नहीं करते हैं तो यह निश्चित है कि पार्टी इन दोनों राज्यों में भी अपना दबदबा बनाने में कायम रहेगी। हालांकि शाह को कई राज्यों में निराशा भी हासिल हुई है लेकिन उनके काम को लेकर पार्टी में संतोषजनक स्थिति बनी हुई है और कार्यकर्ताओं को भी भरोसा है कि पार्टी उनके नेतृत्व में देश के हर राज्य में फतह हासिल करेगी।

Hindi News से जुड़े अपडेट लगातार हासिल करने के लिए हमें फेसबुक पर ज्वॉइन करें, ट्विटर पर फॉलो करें।हर पल अपडेट रहने के लिए NT APP डाउनलोड करें। ANDROID लिंक और iOS लिंक।